CELEX: 22020D0803
Language: sk
Date: 2019-03-29 00:00:00
Title: Rozhodnutie Spoločného výboru EHP č. 49/2019 z 29. marca 2019, ktorým sa mení príloha I (Veterinárne a fytosanitárne záležitosti) k Dohode o EHP [2020/803]

2.7.2020   
               
               
                  SK
               
               
                  Úradný vestník Európskej únie
               
               
                  L 210/7
               
            
         ROZHODNUTIE SPOLOČNÉHO VÝBORU EHP č. 49/2019
         z 29. marca 2019,
         ktorým sa mení príloha I (Veterinárne a fytosanitárne záležitosti) k Dohode o EHP [2020/803]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2018/1254 z 19. septembra 2018 o zamietnutí povolenia riboflavínu (80 %) produkovaného mikroorganizmom Bacillus subtilis KCCM-10445 ako kŕmnej doplnkovej látky, ktorá patrí do funkčnej skupiny „vitamíny, provitamíny a chemicky presne vymedzené látky, ktoré majú obdobný účinok“ (1), sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2018/1533 z 12. októbra 2018 o povolení alginátu sodného ako kŕmnej doplnkovej látky pre mačky, psy, iné zvieratá, ktoré nie sú určené na výrobu potravín, a ryby a alginátu draselného ako kŕmnej doplnkovej látky pre mačky a psy (2), sa má začleniť do Dohody o EHP.
                  
               
                     (3)
                  
                  
                     Vykonávacie nariadenie Komisie (EÚ) 2018/1543 z 15. októbra 2018 o povolení prípravku s obsahom Pediococcus pentosaceus DSM 32291 ako kŕmnej doplnkovej látky pre všetky druhy zvierat (3) sa má začleniť do Dohody o EHP.
                  
               
                     (4)
                  
                  
                     Toto rozhodnutie sa týka právnych predpisov o krmivách. Právne predpisy o krmivách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (5)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole II prílohy I k Dohode o EHP sa za bod 267 [vykonávacie nariadenie Komisie (EÚ) 2018/1090] vkladajú tieto body:
            
                        „268.
                     
                     
                        
                           32018 R 1254: vykonávacie nariadenie Komisie (EÚ) 2018/1254 z 19. septembra 2018 o zamietnutí povolenia riboflavínu (80 %) produkovaného mikroorganizmom Bacillus subtilis KCCM-10445 ako kŕmnej doplnkovej látky, ktorá patrí do funkčnej skupiny „vitamíny, provitamíny a chemicky presne vymedzené látky, ktoré majú obdobný účinok“ (Ú. v. EÚ L 237, 20.9.2018, s. 5).
                     
                  
                        269.
                     
                     
                        
                           32018 R 1533: vykonávacie nariadenie Komisie (EÚ) 2018/1533 z 12. októbra 2018 o povolení alginátu sodného ako kŕmnej doplnkovej látky pre mačky, psy, iné zvieratá, ktoré nie sú určené na výrobu potravín, a ryby a alginátu draselného ako kŕmnej doplnkovej látky pre mačky a psy (Ú. v. EÚ L 257, 15.10.2018, s. 13).
                     
                  
                        270.
                     
                     
                        
                           32018 R 1543: vykonávacie nariadenie Komisie (EÚ) 2018/1543 z 15. októbra 2018 o povolení prípravku s obsahom Pediococcus pentosaceus DSM 32291 ako kŕmnej doplnkovej látky pre všetky druhy zvierat (Ú. v. EÚ L 259, 16.10.2018, s. 22).“
                     
                  
         
            Článok 2
            Znenia vykonávacích nariadení (EÚ) 2018/1254, (EÚ) 2018/1533 a (EÚ) 2018/1543 v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
         
         
            Článok 3
            Toto rozhodnutie nadobúda účinnosť 30. marca 2019 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 29. marca 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 237, 20.9.2018, s. 5.
         
            (2)  Ú. v. EÚ L 257, 15.10.2018, s. 13.
         
            (3)  Ú. v. EÚ L 259, 16.10.2018, s. 22.
         
            (*1)  Ústavné požiadavky neboli oznámené.